Ino Inga Ndacita Buti Kuti Katuteendelani?
Ncomukonzya kucita
Cakusaanguna, amubazyibe bantu mbomutayanzani kabotu ambabo.
Myaka Yakuzyalwa:
Tandikonzyi kuyanzana . . .
abamusela wangu
bakubusi bapati kulindime
bapati
Nzyobacita:
Tandikonzyi kuyanzana abantu . . .
bacita zisobano zyakuzuza
bajisi cipego cakucita zyintu
basongo
Bube Bwabo:
Tandikonzyi kuyanzana abantu . . .
balisyoma
bazyibidwe kapati
balisala
Cabili, amusale ansi aawa kaambo kapandulula mbomucita kuti kamuli antoomwe abantu baambwa atala aawa.
Ndilasola kulicengeezya mbuli kuti andime nzezyintu nzyondiyanda naa nzyondikonzya kucita.
Tandizibikkili maano nzyobayanda mpoonya inga ndaamba buyo zyangu.
Tandaambauli pe, pele inga ndiyandaula buyo nzila yakuti ndibasiye.
Catatu, amubweze ntaamu! Tamukonzyi kulangila kuti bantu kabamuboolela lyoonse; zimwi ziindi mweelede kubaunkila. (Bafilipi 2:4) Mbuti mbomukonzya kucita oobo?
Amuyandaule bantu batali bamusela wanu. Amuyeeye kaambo aaka: Kaambo nzi ncomuyanda buyo bantu bamusela wanu alimwi akutongooka kuti mwaalilwa kujana balongwe? Eeci inga caba mbuli kuti mulijazya nzala ansumbu yacimpauma kakuli kuti mukkede munsi answi!
““Baama bakali kundikulwaizya kuti kandisola kubandika abantu bapati kulindime. Bakaamba kuti ndiyakugambwa nkaambo ndiyakujana kuti zyintu nzyondiyanda nzezyintu nzyobayanda abalo. Bakaliluzi, alimwi lino ndijisi balongwe banji!”—Helena, 20.
Amucizyibe kubandika. Kutegwa mucikonzye mweelede (1) kuswiilila, (2) kubuzya mibuzyo, alimwi (3) akutondezya kuti mulababikkila maano.—Jakobo 1:19.
“Ndilasola kuba kuswiilila muciindi cakwaambaula. Alimwi ciindi nondaambaula, tandaambi zyintu izindijatikizya naa kwaamba bamwi zyintu zitali kabotu.”—Serena, 18.
“Kuti muntu waamba cintu nconditazyi kabotu, ndilamulomba kuti acipandulule calo cikonzya kupa kuti andaambile zinji.”—Jared, 21.
“Ndimuntu uujisi nsoni, aboobo inga ndilisungilizya buya kubandika. Pele kutegwa mujane balongwe, mweelede kuti kamuseka-seka. Aboobo ndakatalika kwaambaula.”—Leah, 16.
bem_Latn tum_Latn run_Latn bem_Latn kon_Latn sna_Latn tum_Latn tum_Latn bem_Latn lug_Latn kin_Latn tum_Latn cjk_Latn kin_Latn lug_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn